Мерапрыемства ў святыні распачалося ў 12 гадзін з гімна “Магутны Божа”. Пасля байкераў прывітаў біскуп Віцебскай дыяцэзіі Алег Буткевіч. З яго рук яны атрымалі бласлаўленне на новы байкерскі сезон. У катэдры прайшла невялікая канцэртная праграма, дзе былі выкананыя кампазіцыі на рэлігійныя тэмы. Таксама ўдзельнікі памаліліся за тых, хто загінуў у дарожна-транспартных здарэннях.